***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2016. február 18.**

**Javaslat Rockmaraton Fesztivál megrendezésére és támogatására**

**Előadók:** az oktatási, kulturális, ifjúsági és sportbizottság elnöke

 a pénzügyi bizottság elnöke

 a gazdasági és területfejlesztési bizottság elnöke

 az ügyrendi, igazgatási és jogi bizottság elnöke

**Előkészítő:** dr. László Borbála jogi és szervezési igazgató

Bokor Zsuzsanna kulturális ügyintéző

**Meghívott:**  Varga Zoltán főszervező, Pentaleon Kft., Romonya

**Véleményező bizottságok:**

oktatási, kulturális, ifjúsági és sport bizottság 2016.02.16.

pénzügyi bizottság 2016.02.16.

gazdasági és területfejlesztési bizottság 2016.02.16.

ügyrendi, igazgatási és jogi bizottság 2016.02.16.

**A napirendi pont rövid tartalma:** 2015. évben szervezték először városunkban Rockmaraton Fesztivált. A szervezők a tavalyi támogatással elszámoltak, és új céget alapítottak. Ebben az éven is városunkban szeretnék megrendezni a fesztivált, július 8-17. között. 10 M Ft önkormányzati támogatást kérnek. A támogatásra az Általános tartalék nyújthat fedezetet.

**A napirendi pont előkészítőinek adatai:**

Osztály neve: Jogi és Szervezési Igazgatóság

 Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 1481-2/2016

Előkészítő aláírása: Bokor Zsuzsanna sk.

Igazgató / Osztályvezető aláírása: Dr. László Borbála sk.

**A törvényességi ellenőrzésre vonatkozó adatok:**

Törvényességi ellenőrzést végző személy: Kovács Éva sk.

Leadás dátuma: 2016.02.09.

Ellenőrzés dátuma: 2016.02.11.

Törvényességi észrevétel: Van/Nincs

Amennyiben van:

Az elfogadáshoz szükséges szavazati arány: egyszerű / minősített

A tárgyalás módja: Nyílt ülés

**Egyéb megjegyzések:** *A költségvetési rendelet elfogadását követően tárgyalható. Bokor*

*L. Dudás Pálné, 2016.02.12.*

**JAVASLAT**

 **Rockmaraton Fesztivál megrendezésére és támogatására**

**Tisztelt Közgyűlés!**

2015. évben szervezték először városunkban, a Szalki-szigeten a Rockmaraton Fesztivált. A szervezők a tavalyi támogatással elszámoltak, és új céget alapítottak Pentaleon Kft. néven. Ebben az éven is városunkban szeretnék megrendezni a fesztivált, július 8-17. között. A 10 napos, nemzetközi könnyűzenei találkozó Guiness-rekord is lehet: 4 színpadon 135 zenekar felléptetését tervezik. 65-70 ezer nézővel számolnak.

A rendezvény teljes költségvetése 160 M Ft, amelyhez 10 M Ft önkormányzati támogatást kérnek. (1. számú melléklet) A támogatásra az Általános tartalék nyújthat fedezetet. A szerződéshez szükséges nyilatkozatokat és igazolásokat a szervezők csatolták. (2.számú melléklet)

 Az előkészítő osztály javasolja, hogy a tavalyi évhez hasonlóan a támogatást a rendezvényhez szükséges összes engedély beszerzése után lehessen utalni.

Az előterjesztést az oktatási, kulturális, ifjúsági és sportbizottság, a pénzügyi bizottság, a gazdasági és területfejlesztési bizottság, valamint az ügyrendi, igazgatási és jogi bizottság a közgyűlési előterjesztések postázása után tárgyalta meg, ezért a bizottsági vélemények ismertetésére a közgyűlés ülésén, szóban kerül sor.

A fentiek alapján az alábbi határozati javaslatot terjesztjük elő:

**HATÁROZATI JAVASLAT**

**Dunaújváros Megyei Jogú Város Közgyűlésének**

 **…/2016. (II.18.) határozata**

 **Rockmaraton Fesztivál megrendezéséről és támogatásáról**

1. Dunaújváros Megyei Jogú Város Közgyűlése támogatja, hogy 2016. júliusában a dunaújvárosi Szalki-szigeten rendezzék meg a Rockmaraton Fesztivált, és a szervező Pentaleon Kft. részére 10.000.000,- Ft vissza nem térítendő támogatást biztosít, amit a rendezvényhez szükséges összes engedély csatolását követő 15 napon belül átutal a Kft.-nek; a támogatás a 2016. évi költségvetési rendelet 5. b melléklet „Általános tartalék” soráról átcsoportosítás útján a költségvetési rendelet 5. melléklet 9. Feladatcím 5. kiemelt előirányzat soron kerül biztosításra.

2. Dunaújváros Megyei Jogú Város Közgyűlése felhatalmazza a polgármestert, hogy az 1. pont figyelembevételével előkészített – a határozat mellékletét képező - támogatási szerződést írja alá. A szerződés aláírására azt követően kerülhet sor, hogy az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet alapján a Miniszterelnökség által működtetett Támogatásokat Vizsgáló Iroda előzetes felülvizsgálata eredményeként kiadott nyilatkozat szerint a szerződésben nyújtandó támogatás nem minősül állami támogatásnak, vagy a bejelentett támogatási tervezet a csekély összegű támogatásokra vonatkozó bizottsági rendeletek vagy a csoportmentességi rendeletek hatálya alá tartozó állami támogatásnak minősül.

 Felelős: a határozat végrehajtásáért:

 - a polgármester

 a határozat végrehajtásában való közreműködésért:

 - a jogi és szervezési igazgató

 Határidő: 2016. Támogatásokat Vizsgáló Iroda nyilatkozatát követ 8 munkanapon belül

3. Dunaújváros Megyei Jogú Város Közgyűlése utasítja a jegyzőt, hogy az 1. pontban elhatározottakat a 2016. évi költségvetési rendelet következő módosítása során vegye figyelembe.

Felelős:  - a költségvetés módosításáért:

 a jegyző

 - a költségvetés módosításában való közreműködésért:

 a költségvetési és pénzügyi osztály vezetője

Határidő: a 2016. évi költségvetés módosításának időpontja

Dunaújváros, 2016. február 18.

 **Sztankovics László s.k. Hingyi László sk.**

 **az oktatási, kulturális a gazdasági és területfejlesztési**

 **ifjúsági és sportbizottság bizottság elnöke**

 **elnöke**

 **Pintér Attila sk. Tóth Kálmán sk.**

 **a pénzügyi bizottság elnöke az ügyrendi, igazgatási és jogi bizottság elnöke**